ms ms en tl de hu fr id ms en fr en en tl de hu fr id ms en en ca en en ml ms en en en id en en id en en id en en en tr en en id en tl en ms sq en ms jv ms ms id en ms ms ms en en en hu en en en id ms es de id fr en it fr id it tl it id en id id eo id ms id en en id id en en en ms en en en tr ms en en en hu en id ca id en en ms en en en ms en en id en en ms en en fr ms id id id ms id id id id ms id en ms en ms id en id en id id id ms ms id ms id ms id ms ms id id id id id en ms en en en id id id ms ms ms ms ms ms ms id ms id id id id id fr id ms en id en ms id ms ms ms ms en ms ms en ms en id ms ms id ms id id id ms en id ms id en ms ms en ms en id id ms ms id ms en id en id id id id ceb en en id id id en ms en en en en en en en en en en en fr en de id en en en pt en en ms ms en hbs_lat fr en pl pl en id ms en id ms id ms ms en en en en en en en en en en en en en en en en en en en en en en en en ms en en en en ms en en ms pt en en en en en en en en en en en en en en
Wanita KEADILAN | Memacu Politik Baru
Sambutan Hari Wanita Sedunia Peringkat Negeri Selangor
March 29, 2010 — wanitakeadilan
MENYENARAI HITAMKAN AHLI PARLIMEN SEKSIS
Wanita Malaysia tidak akan memilih calon-calon Ahli Parlimen yang seksis dalam pilihan raya akan datang.
Anutan seksisme (sexism) membawa pemikiran bahawa satu gender adalah lebih inferior atau lemah dari yang lainnya.   Ia juga bermaksud mendiskriminasi gender dan tidak mempeduli soal memelihara maruah dan martabat gender, lelaki atau wanita.
Seksisme adalah berlawanan dengan Perlembagaan Malaysia dan pengakuan Malaysia dalam mendukung tuntutan untuk menghapuskan sebarang bentuk diskriminasi terhadap wanita (CEDAW).
Seksisme dalam Parlimen sering berulang kerana tiada pengharaman terhadap pengujaran dan kelakuan seksis dalam Peraturan Mesyuarat.   Ahli-Ahli Parlimen yang seksis yang sepatutnya dihukum, bebas lepas begitu saja (scott free).
Seksisme adalah penghalang besar terhadap pencapaian keadilan dan kesetaraan gender.
Seluruh rakyat Malaysia wajar berasa sangat bimbang jika Ahli-Ahli Parlimen menganggap isu seksisme ini sesuatu yang remeh dan tiada nilai sedikitpun. Ahli-Ahli Parlimen yang seksis tidak akan mampu membawa keadilan untuk semua – lebih-lebih kepada wanita yang sentiasa menjadi golongan yang didiskriminasi dan dipinggir. Menurut satu kajian, lebih 60% rakyat miskin adalah terdiri dari wanita.   Wanita masih ketinggalan dalam sektor ekonomi, pekerjaan dan keimpinan pentadbiran dan politik.   Dan wanita belum berasa selamat dan aman dari penganiayaan dan keganasan yang masih berterusan berlaku.
Ahli-Ahli Parlimen yang seksis dikhuatiri tidak akan dapat menghayati situasi bahawa wanita perlu diberdaya (empowered) dalam menghasilkan sumbangan terbaik untuk negara dalam kesemua ruang lingkup kehidupan masyarakat dan negara.   Dengan itu, segala keputusan utama untuk kepentingan umum dikhuatiri akan meminggirkan keperluan khusus wanita juga.
Wanita Pakatan Rakyat akan menyenaraihitamkan para pemimpin yang bersikap seksis kerana individu seksis tidak mampu memberi pertimbangan yang adil dan saksama terhadap wanita.
Di antara KPI calon-calon Ahli Parlimen akan datang ialah mereka mestilah bebas dari sebarang bentuk amalan seksis sepanjang keahlian mereka dalam Dewan Rakyat ke-12 ini.
MAJLIS SOLAT HAJAT DAN BACAAN YASSIN BERSAMA DATO’ SERI PRESIDEN
March 10, 2010 — wanitakeadilan
Wanita Keadilan akan menganjurkan Majlis Bacaan Yassin dan Solat Hajat bersama Presiden PKR, Dato’ Seri Dr. Wan Azizah Wan Ismail pada hari esok (Khamis) bermula jam 4.00 petang bertempat di Pejabat Wanita Keadilan Pusat, Tropicana. Turut hadir ialah Ketua Wanita Keadilan, YB Hajjah Zuraida Kamaruddin.
Semua anggota Wanita Keadilan dijemput hadir!
Prestasi Kerajaan Negeri-Negeri Pakatan Rakyat sepanjang 2 tahun – Anwar Ibrahim
March 9, 2010 — wanitakeadilan
Pakatan Rakyat secara tuntas memperlihatkan kerjasama dan muafakat utuh demi memasti serta menjamin kemaslahatan rakyat. Pakatan Rakyat akan sentiasa menjunjung prinsip-prinsip Perlembagaan yang menjamin hak orang Melayu, agama Islam sebagai agama Persekutuan, kedudukan istimewa Raja-Raja Melayu dan Bahasa Melayu sebagai bahasa rasmi.
Pakatan Rakyat akan terus memastikan dasar-dasar yang dilaksanakan didasari prinsip ketelusan dan pertanggungjawaban. Berdepan dengan masalah perkauman yang meruncing, rakyat di bawah pentadbiran Pakatan Rakyat menunjukkan perpaduan kaum yang semakin jitu dan utuh. Negeri-negeri Pakatan menunjukkan prestasi ekonomi yang memberansangkan jika dibandingkan dengan negeri yang ditadbir Umno-Barisan Nasional.
Negeri Selangor mencatatkan jumlah pelaburan sebanyak RM 6.76 billion pada tahun 2009 dan mencipta sebanyak 20 753 peluang pekerjaan. Dari jumlah pelaburan tersebut, RM 2.752 billion(40.8%) merupakan pelaburan tempatan. Manakala Projek Industri yang diluluskan di Selangor berjumlah 278, ianya merupakan yang tertingi dicatatkan di Negara ini.
Kerajaan Negeri Selangor juga mensasarkan enam hingga tujuh peratus pertumbuhan dalam Keluaran Dalam Negara Kasar (KDNK) tahun ini daripada penguncupan sebanyak 3.87 peratus tahun lepas.
Selangor juga mencatatkan penurunan indeks jenayah sebanyak 5.3 peratus iaitu sebanyak 54,339 kes sepanjang tahun 2009 berbanding 57,704 kes pada tahun sebelumnya.
Kerajaan Negeri juga memperuntukkan kira-kira RM6 juta kepada Sekolah Agama Rakyat (SAR) di negeri ini bagi menjalankan aktiviti pendidikan dan pembelajaran berteraskan Islam sepanjang 2010.Peruntukan ini diberikan kepada SAR yang tidak pernah mendapat sebarang peruntukan kewangan dan peralatan pembelajaran dari Kerajaan Negeri mahupun sumbangan individu.
Pulau Pinang meluluskan sebanyak 104 projek industri(ketiga tertingi). Dasar CAT(daya saing, pertanggungjawaban dan ketelusan)menjadi pemangkin kepada kejayaan Pulau Pinang untuk merekodkan lebihan belanjawan(surplus) sebanyak RM 88 juta berbanding jangkaan defisit sebanyak RM 35 juta(belanjawan 2008)
Kerajaan Negeri Pulau Pinang juga mewujudkan 200 ekar hub pendidikan untuk menjadikan Pulau Pinang sebagai pusat pendidikan terunggul. Pengiktirafan serta bantuan kewangan (pemberian tunai) kepada pelajar terbaik SPM dan STPM serta para huffaz.
Bantuan kewangan kepada Sekolah Agama Rakyat berjumlah RM 97 ribu per sekolah, RM 60 ribu kepada setiap sekolah cina dan RM 63 ribu kepada setiap sekolah tamil. Jumlah keseluruhan ialah RM 11.3 juta.
Pelaburan adalah penyumbang kepada pembangunan ekonomi negeri. Di bawah kepimpinan YAB Dato’ Seri Ustaz Azizan Abdul Razak, Kedah telah mencatatkan pelaburan keseluruhan lebih RM839 juta bagi tempoh Januari hingga September 2009, dengan nilai pelaburan tempatan sebanyak RM279.4 juta dan pelaburan asing sebanyak RM559.8 juta.
Kini dengan keluasan 1,000 hektar kerajaan mendapat hasil RM16.7 juta, tidak termasuk cukai per tan metrik bila balak dikeluarkan dari hutan. Sedangkan di bawah pentadbiran umno-bn, dengan keluasan yang sama, hanya mampu mengutip RM3 hinggga RM4 juta sahaja termasuk cukai kayu pertan metrik. Kejayaan ini merupakan hasil dari pelaksanaan dasar yang telus serta tidak berkompromi dengan rasuah.
Semenjak 20 tahun lepas Kerajaan Kelantan secara berterusan dianaktirikan akan tetapi Kelantan tetap berjaya dengan program negeri berkebajikan. Program Kifalah untuk anak yatim, golongan miskin, ibu tunggal dan orang kurang upaya telah menjadi contoh kepada banyak negeri. Begitu juga dengan program Perbadanan Ladang Rakyat yang membantu golongan marhaen, Bandar Baru Tunjung dibina menjadi pusat komersil satelit kepada Kota Bharu.
Kerajaan Negeri berjaya mengambil alih bekalan air daripada Thames Water kepada Air Kelantan. Selain itu PMBK menjadi agensi pelaburan utama negeri yang sebelum ini gagal di bawah pemerintahan BN sebelum 1990. Kerajaan Negeri berjaya menguruskan 20 sekolah agama bantuan penuh kerajaan negeri yang cemerlang dan menjadi saingan kepada sekolah premier di bawah Kementerian Pendidikan. Kehadiran pelbagai syarikat multinasional adalah bukti kuasa beli rakyat Kelantan terus kukuh. Sepanjang 20 tahun pemerintahan ekonomi tempatan dibina secara kendiri tanpa bantuan stimulus dari kerajaan Pusat.
Posted in Politics. Leave a Comment »
KONVENSYEN KEPIMPINAN WANITA PULAU PINANG-Anjuran bersama WIRDA, Wanita Prihatin & WATAMI
March 8, 2010 — wanitakeadilan
Selaku Pengarah Program hari ini pertama sekali ingin saya mengucapkan rasa syukur pada Allah swt kerana dengan limpa kurnia dan izinya perancangan untuk mengadakan Konvensyen Kepimpinan Wanita Pulau Pinang 2010 telah terlaksana pada hari ini 7 Mac 2010, di Dewan Townhall MPPP yang serba indah ini -Alhamdulillah.
Yang Berhormat Timb Ketua Menteri 1 dan barisan kepimpinan kerajaan negeri Pulau Pinang , Para Ahli Panel , Pimpinan Pimpinan NGO , Pimpinan Wanita , Pimpinan Masyarakat dan semua yang hadir hari ini saya mengucapkan Assalamualaikum wbt dan salam sejahtera.
Golongan wanita membentuk hampir 50 peratus daripada penduduk Malaysia iaitu kurang sedikit daripada lelaki. Dengan jumlah 13,00776.8 juta, wanita telam memberi impak yang sangat ketara kepada hala tuju pembangunan dan pentadbiran negara.
Pengaruh kepimpinan wanita dalam sistem pentadbiran kerajaan masih jauh daripada yang dijangkakan walaupun mereka sebahagian besarnya mendapat pendidikan dan peluang pekerjaan yang sama rata dengan lelaki. Dalam laporan International Parliament Union 2005 menyatakan terdapat 20 buah negara yang telah mencapai 30 peratus wakil wanita dalam parliamen di mana Negara Rwanda menerajui jumlah ini dengan 48.8 peratus, diikuti Sweden 45.3 peratus, Norway 37.9 peratus, Finland 37.5 peratus, Denmark 39.7 peratus dan Belanda 36.7 peratus. Kejayaan negara-negara ini menambah penyertaan wanita dalam pentadbiran kerajaan adalah kerana komitmen yang sangat tinggi bagi menjayakan resolusi konvensyen antarabangsa seperti Beijing Platform for Action, The Convention on the Elimination of All Forms of Discrimination Against Women (CEDAW) dan Commonwealth Plan of Action.
Di Malaysia, senario penyertaan wanita di sektor kerajaan tidak selari dengan penyertaan mereka di dalam pilihan raya. Walaupun tidak ramai golongan wanita yang terlibat dalam pemilihan di Dewan Rakyat/Negeri iaitu di bawah 10 peratus, tetapi peranan mereka menentukan kemenangan sesebuah parti politik semakin membesar. Kesedaran berpolitik wanita ini dikatakan berpunca daripada tahap pendidikan yang semakin baik dan memberi akses kepada percambahan maklumat yang lebih banyak.
Selain itu kewujudan pertubuhan bukan kerajaan (NGO) yang berperanan besar memberi kesedaran ke atas hak-hak wanita telah membantu lebih ramai golongan profesional wanita dan masyarakat luar bandar untuk mengambil bahagian dalam politik semasa. Kemunculan tokoh-tokoh politik wanita sama ada dalam parti kerajaan atau pembangkang menjadikan keghairahan golongan wanita untuk mengambil tahu isu-isu politik turut bertambah.
Penyertaan wanita profesional dan berkerjaya bakal mengubah persepsi masyarakat terhadap peranan dan sumbangan mereka dalam iklim pentadbiran negara dan negeri. Jawatan doktor, ahli ekonomi, ahli korperat, peguam dan aktivis sosial bukanlah penghalang kepada penglibatan wanita yang lebih meluas dalam masyarakat dan negara.
Justeru, satu formula khas perlu direka bagi mengumpul semua golongan ini di bawah satu bumbung. Lontaran idea dan pendapat mereka amat diperlukan bagi membantu Kerajaan PR dalam meningkatkan mutu dan prestasi cemerlang pentadbiran negeri.
Maka, kami gabungan 3 NGO Wanita iaitu WIRDA, Wanita Prihatin Pulau Pinang dan WATAMI mengambil inisiatif menghimpunkan seluruh pimpinan wanita di Pulau Pinang dalam konvensyen pada hari ini untuk kita sama-sama bertukar pendapat, berbincang dan membahaskan isu-isu kepimpinan wanita bersama-sama tokoh-tokoh jemputan kita hari ini.
Konvensyen sebegini adalah  julung-julung kalinya diadakan di negeri Pulau Mutiara ini degan hasil gabungan tenaga 3 NGO tadi dan menjadikan Pulau Pinang sebagai negeri kedua salepas Negeri Selangor mengadakan  Konvensyen yang sama dengan bertemakan `Wanita Berdaya Harapan Negara’ dan moto `untuk negeri mutiara ini iaitu `Memeperkasakan ekonomi wanita Pulau Pinang’.
Negeri Pulau Pinang amat bertuah kerana  hari ini Konvensyen ini dapat  dilaksanakan dengan jayanya atas sokongan padu daripada Kerajaan Pulau Pinang sapert YB Puan  Lydia Ong dan khususnya TKM1, YB Dr. Mansor Othman. Beliau merupakan antara pemimpin yang peka dan prihatin dan pengalaman beliau dalam membela nasib wanita di negara kita khusunya di Pulau Pinang. Terima kasih YB Dr. Mansor!
Beliau adalah diantara pemimpin yang begitu sensitive dengan Gender maka  gelaran `Dr Mansor di Hati Wanita’ begitu sinonim dikalangan wanita keadilan terutama Wanita Ampang.
Di kesempatan ini juga saya ingin mengucapkan jutaan terima kasih kepada seluruh jawatankuasa yang bertungkus lumus  demi untuk menjayakan program ini. Diharapkan kerjasama yang erat antara kita akan berterusan di dalam program-program yang serterusnya.Penghargaan yang tidak terhingga juga kapada semua yang hadir terutama dari Wirda Pulau Pinang , Selangor, Wanita Perhatin Pulau Pinang, Watami,  BLI  dan juga kepimpinan Wanita dari  Keadilan, DAP & PAS .
Terima kasih atas sokongan anda semua diatas  kesudian meluangkan masa untuk menghadiri konvensyen ini.
Akhir kata, diharapkan para peserta dapat menghadamkan ilmu-ilmu yang akan diperolehi pada hari ini.  Semoga apa yang kita usahakan ini mendapat keberkatan dan keredhaan Ilahi. Yang Baik itu datangnya dari Allah swt dan yang lemah itu dari diri saya sendiri.
Selamat  Berkonvensyen. Sekian, terima kasih.
PN NOORSHAM ABU SAMAH
Konvensyen Kepimpinan Wanita Pulau Pinang
Posted in Politics. Leave a Comment »
KEADILAN Parti yang Pantas
March 6, 2010 — wanitakeadilan
Parti Keadilan Rakyat dan Pakatan Rakyat telah mencipta sejarah dengan arus tsunami politik dalam Pilihan Raya Umum Malaysia ke 12. BN dikejutkan dari tidur apabila mereka hilang majoriti dua-pertiga di Parlimen dan lima buah negeri telah dirampas oleh Pakatan Rakyat! Terhina dan tercabar; BN bertindak penuh dendam dengan melancarkan serangan bertubi-tubi kepada semua lima kerajaan negeri Pakatan Rakyat – Perak, Selangor, Kedah, Pulau Pinang dan Kerajaan Negeri Kelantan yang sudah sejak sekian lama arif akan sepak terajang Kerajaan Persekutuan BN.
Media arus perdana turut bersekongkol dengan menyiarkan ‘cerita rekaan’ berbaur fitnah dan mengetepikan etika kewartawanan. BN telah dan sedang menyalahgunakan jentera kerajaan dengan cubaan membeli ADUN dan Ahli Parlimen (AP) Pakatan Rakyat. Sogokan ditawarkan dan ugutan juga digunakan tanpa segan-silu untuk merampas kembali negeri-negeri di bawah Pakatan Rakyat dan mengembailikan semula majoriti dua-pertiga Parlimen. Mangsa yang enggan akan terpaksa berhadapan dengan ‘siasatan’ oleh SPRM – Menteri Besar, Exco dan pimpinan parti Pakatan Rakyat ‘disiasat’ bersama ahli politik BN yang rasuah. SPRM menjadi alat untuk mengaibkan dan menyusahkan ADUN, AP dan pimpinan Pakatan Rakyat! Kerajaan Negeri Perak di bawah Pakatan Rakyat telah dirampas melalui episod yang sangat memalukan di mana kerajaan negeri yang sah diputuskan bukan dalam Sidang Dewan tetapi diadili di mahkamah! Wanita KEADILAN sangat kesal di atas tindakan samseng BN ini yang telah membantutkan perlaksanaan kerajaan-kerajaan negeri Pakatan Rakyat dalam program-program agenda perubahan bagi kebaikan rakyat jelata.
Kerajaan Negeri Selangor umpamanya, telah melaksanakan lebih banyak program untuk faedah semua rakyat Selangor dalam tempoh tiga-bulan pertama pemerintahannya berbanding kerajaan BN yang lepas. Kemiskinan-tegar telah berjaya dihapuskan sama sekali di Pulau Pinang dan peruntukan bagi Jabatan Agama Negeri Pulau Pinang telah ditambah dua kali ganda di bawah pentadbiran Ketua Menteri Pakatan Rakyat yang baru.
Banyak yang telah dicapai oleh kerajaan-kerajaan negeri Pakatan Rakyat apabila ADUN dan APnya benar-benar berkhidmat kepada rakyat. Mana-mana ADUN atau AP yang gagal menjalankan tanggungjawab ini akan terpaksa meninggalkan KEADILAN dan Pakatan Rakyat. Dengan perkembangan terbaru di mana beberapa Ahli Parlimen telah meninggalkan parti, Wanita KEADILAN menganggap ini sebagai proses biasa yang terpaksa dilalui jika kepimpinan Parti mahu diperkukuhkan. Semakin kurang anggota yang hanya menumpang berbanding anggota yang kuat bekerja dalam gerabak Parti; maka semakin berkesan segala tindakan KEADILAN dalam setiap perancangan. Parti tidak boleh menerima mana-mana pimpinan yang bertindak mementingkan diri sendiri, mempunyai prestasi yang rendah dan bersikap ala-kadar kerana rakyat telah meletakkan harapan yang begitu tinggi kepada Parti untuk mengembalikan semula Malaysia ke zaman kegemilangannya sebagai salah sebuah ekonomi yang kuat di rantau Asia.
Parti Keadilan Rakyat merupakan parti politik yang pantas (fast-track) di mana dalam tempoh kurang dari sepuluh tahun penubuhannya; ia telah berjaya menghasilkan seramai 31 orang Ahli Parlimen. Wanita KEADILAN berdiri teguh bersama Ketua Umum Parti Keadilan Rakyat; Anwar Ibrahim dalam merealisasikan agenda perubahan Parti.
Wanita KEADILAN penuh yakin dalam tempoh singkat sepuluh tahun akan datang, Parti Keadilan Rakyat akan muncul sebagai Parti yang paling kuat dalam sejarah politik Malaysia.
Posted in Politics. 1 Comment »
KENYATAAN CAUVINIS CUEPACS GAMBARKAN KEGAGALAN ’1MALAYSIA’
March 1, 2010 — wanitakeadilan
Kongres Kesatuan Pekerja-pekerja Di dalam Perkhidmatan Awam (CUEPACS) baru-baru ini mengejutkan ramai rakyat Malaysia dengan kenyataan berbaur cauvinis yang ’bimbang’ terhadap penguasaan penjawat wanita dalam perkhidmatan awam. Perkara yang paling membimbangkan adalah – adakah ini menggambarkan komitmen majikan penjawat awam ini (Kerajaan Barisan Nasional)? Jelas sekali komitmen oleh BN yang diuar-uarkan selama ini hanya cakap kosong  untuk membuai pengundi wanita demi memenangi pilihanraya. Dasar kesaksamaan gender untuk memperkasakan wanita yang digembar-gemburkan oleh Kementerian Pembangunan Wanita, Keluarga dan Masyarakat sebenarnya masih dalam kertas, tanpa diketahui dan difahami oleh penjawat awam sendiri, jauh sekali untuk digunapakai!
Sayang sekali tetapi inilah realiti apabila pemikiran penjawat awam tidak dipupuk kepada soal kenegaraan demi kemajuan negara; tetapi lebih kepada ’menurut’ arus pemikiran majikan. Sudahlah rakyat Malaysia dibeza-bezakan dari segi kaum; kini penjawat awam juga dibeza-bezakan mengikut jantina pula. Langsung tidak ada pertimbangan kepada isu ’merit’ dan ’gender’ apabila mengemukakan pandangan ini; malah dengan melulu menakut-nakutkan orangramai bahawa dengan ramainya penjawat awam wanita akan ’mempunyai implikasi jangka panjang dalam aspek kemajuan dan pertumbuhan negara’? Pemikiran apa seumpama ini? Taksub sekali! Inikah konsep ’1Malaysia’?
Secara perbandingan; Kerajaan Negeri Selangor di bawah Pakatan Rakyat yang belumpun berusia 2 tahun telahpun (antara lain) melaksanakan cuti bersalin 90 hari bagi pekerja awam wanita dan cuti ’bapa’ (paternal) bagi pekerja awam lelaki yang isterinya bersalin selama 2 minggu. CUEPACS yang telah beroperasi lebih dari 50 tahun, baru nak mencadangkan cuti bersalin selama 90 hari kepada Kerajaan Persekutuan!
Manakala Kerajaan Negeri Pulau Pinang di bawah Pakatan Rakyat telah melantik seorang arkitek wanita; Patahiyah Ismail sebagai Yang DiPertua (YDP) Majlis Perbandaran Pulau Pinang (MPPP) yang akan berkuatkuasa pada 1 Mac 2010 ini.
Kerajaan-Kerajaan Negeri di bawah pimpinan Pakatan Rakyat merealisasaikan manifestonya dengan mengamalkan kesaksamaan gender – pemohon jawatan perkhidmatan awam lebih ramai wanita daripada lelaki adalah selaras jika diukur dari purata lingkungan 65 peratus pelajar wanita yang memasuki universiti. Dengan memberikan layanan yang sama-rata kepada semua rakyat berdasarkan kebolehan tanpa diskriminasi kaum, agama, jantina dan latar belakang; maka Kerajaan-Kerajaan negeri di bawah Pakatan Rakyat berupaya menggembeling kesemua sumber-sumber yang ada untuk membangunkan negeri dan mengelakkan pembaziran sumber manusia yang merugikan negara secara keseluruhan.
Jika dilihat di antara objektif CUEPACS sebagai kesatuan sekerja adalah ’berusaha memperbaiki keadaan-keadaan kerja bagi anggota-anggotanya’; maka kenyataan Setiausaha Agungnya dan pencapaian CUEPACS selama ini, jelas membuktikan rendahnya tahap komitmen CUEPACS  dalam memperjuangkan kepentingan pekerja wanita dalam sektor awam dengan berkesan secara berterusan. CUEPACS sepatutnya berusaha memperjuangkan persekitaran kerja yang lebih kondusif bagi wanita setelah mendapati terdapat ramai pekerja wanita dalam sektor awam! Sepatutnya CUEPACS menuntut agar Kementerian Pembangunan Wanita, Keluarga dan Masyarakat (KWKM) membentangkan cadangan untuk meningkatkan kualiti keadaan kerja seperti keselamatan, pengangkutan dan lain-lain kemudahan bagi mengekalkan dan meningkatkan kualiti, kuantiti dan komitmen penjawat awam wanita yang ramai itu dalam tugas masing-masing.
Kini persoalan timbul – adakah kenyataan Setiausaha CUEPACS itu dibuat untuk kepentingan anggota-anggotanya yang kini terdiri dari ramai penjawat awam wanita?
Jelas CUEPACS telah terpesong jauh dari memperjuangkan kepentingan anggotanya sendiri!
Maka tidak hairanlah kedudukan Malaysia dalam laporan Gender Gap Index tahun 2009 jatuh melorot ke tangga 101 daripada 134 buah negara (Malaysia berada dalam kedudukan tangga ke 96 dalam tahun 2008). Iklim untuk wanita di negara ini mengembangkan potensi diri masih lagi ‘lembap’ malah bertambah teruk kecuali di negeri-negeri yang ditadbir-urus oleh Pakatan Rakyat.
CUEPACS bukan setakat gagal memberi pengiktirafan kepada sumbangan penjawat awam wanita tetapi gagal memberi perhatian terhadap masalah yang lebih besar iaitu ’ketirisan’ dalam sektor awam seperti yang telah dilaporkan oleh Laporan Audit Negara. CUEPACS seharusnya melihat anggota-anggotanya sebagai pemangkin kepada pembangunan negara dengan memperbaiki masalah pembaziran sumber kewangan negara; bukan menghalang kemajuan penjawat awam wanita!
Wanita KEADILAN berharap agar CUEPACS berhenti menidakkan kebolehan, keupayaan dan sumbangan wanita dalam perkhidmatan awam dan mencontohi Kerajaan-Kerajaan Negeri di bawah Pakatan Rakyat yang berusaha meningkatkan faedah dan keadaan-keadaan kerja pekerja di sektor awam.
Kepada semua penjawat-penjawat awam wanita; Wanita KEADILAN dan Wanita Pakatan Rakyat menghulurkan tangan untuk anda mengembangkan potensi diri ke tahap pembuatan keputusan, tanpa diskriminasi, dengan bernaung di bawah Kerajaan Pakatan Rakyat dalam Pilihan Raya Umum ke 13 nanti!
Posted in Politics. 1 Comment »
Penyerahan Memorandum Kes Norizan Salleh kepada KDN
February 25, 2010 — wanitakeadilan
Wanita Keadilan akan megiringi Norizan Salleh ke Putrajaya menemui Menteri Dalam Negeri Hishamuddin Hussein dalam usaha utk mendapatkan pembelaan kerana telah ditembak tanpa hak oleh anggota PDRM.
Norizan telah pertama kalinya mengadu kpd Biro pengaduan MCA tetapi aduannya tidak diambil serius dan terhenti apabila laporan polisnya tidak diambil tindakan.
Diatas nasihat yang diterima, Norizan telah ke kediaman DSAI yang kemudiannya merujuk kes beliau kepada Latheefah Koya supaya Norizan mendapat pembelaan yg sewajarnya.
Sidang media pertama mengenai kes beliau telah diadakan di Ibu Pejabat PKR , Tropicana. Ia disusuli dengan Memorandum kepada Ketua Polis Negara di Bukit Aman pada 4 Feb 2010 dan selepas itu ke SUHAKAM pada 11 Feb.
Permohonan kepada SUHAKAM akan mengambil masa utk diketahui jawapan agar suruhanjaya bebas menyiasat kes Norizan Salleh, dan memohon Menteri Wanita mengambil tanggungjawab memelihara kebajikan Norizan Salleh yg mengalami kecederaan kekal sehingga tangan kanannya belum diketahui akan pulih semula, disamping kecederaan lain yang berterusan membuat beliau, seorang ibu tunggal, tidak mungkin diberi pekerjaan untuk menyara diri dan anaknya.
Ahli-Ahli Yang Berhormat,antaranya ialah Ketua Wanita, Zuraida Kamaruddin telah juga menggesa agar IPCMC ditubuhkan dan kes-kes seumpamanya disiasat juga.
Posted in Politics. Leave a Comment »
Generasi Muda Harapan Negara
February 24, 2010 — wanitakeadilan
Gelombang kebangkitan golongan muda terhadap perkembangan negara khususnya bidang politik mula tercetus di era Reformasi ‘98. Mereka mula celik politik dan peduli dengan pemasalahan negara. Kebangkitan ini seterusnya diterjemahkan dalam pilihanraya umum ke-12 pada tahun 2008.
Berdasarkan kajian terperinci yang dijalankan mengenai keputusan PRU 12 yang lepas telah menunjukkan beberapa keputusan yang amat menarik. Saya ingin berkongsi maklumat bahawa hampir 60 peratus sokongan yang diperolehi Pakatan Rakyat adalah dari kalangan generasi muda. Generasi ini merupakan golongan yang mengundi tidak berdasarkan sebarang sentimen tetapi melalui kajian dan perbandingan yang bijak. Media alternatif melalui internet khususnya memberi kelebihan kepada golongan muda ini mendapatkan maklumat dengan lebih meluas.
Baru-baru ini kita dikejutkan lagi dengan 2 juta pengundi baru yang mendaftar dan kebanyakan dari mereka adalah anak muda yang bakal meneruskan kesinambungan pentadbiran negara. Di dalam pelan strategik Generasi Dua ini insyAllah akan dilontarkan idea kontemporari yang mampu menarik perhatian dan minat generasi muda untuk meneruskan serta mewarisi kesinambungan perjuangan wanita dan mengelak negara ini terus ditadbir kearah kehancuran.
Pelan tindakan yang dilaksanakan Wanita Keadilan adalah khusus bagi wanita muda ini adalah bersesuaian dengan citarasa mereka. Berbagai program intensif yang disediakan merangkumi;
Dengan perancangan strategik ini menjadi hasrat kami untuk melahirkan pelapis yang mandiri, berprinsip dan tegas untuk terus mara ke hadapan. Pada masa yang sama usaha ini adalah lambing sikap Wanita Keadilan yang terbuka dalam mengalu-alukan generasi muda. Kami yakin orang muda merupakan lambang Harapan Negera.
Wanita Keadilan juga ingin memulakan budaya politik baru dalam memberi ruang seluasnya kepada wanita generasi kedua ini. Oleh itu, pasukan Srikandi yang merupakan sayap kanan Wanita Keadilan yang dianggotai oleh remaja perempuan perlu diaktifkan semula dengan serius. Kita juga boleh memikirkan penjenamaan semula atau ‘rebranding’ agar kelihatan lebih menarik untuk disertai. Ini secara tidak langsung akan mewujudkan persaingan sihat serta boleh dijadikan platform kepada mereka untuk mengenengahkan potensi mereka sebagai pemimpin golongan muda. Hal ini sangat penting supaya kita tidak kehilangan sokongan golongan muda dan juga dapat memastikan setiap tindakan atau keputusan yang kita ambil dapat turut mengembilkira kesesuaian dan minat golongan tersebut.
Posted in Politics. Leave a Comment »
Pakatan Slams Recent Caning of Muslim Women
February 23, 2010 — wanitakeadilan
PETALING JAYA, Feb 22 — Pakatan Rakyat has slammed the recent caning of three Muslim women for allegedly participating in illicit sex, accusing the Syariah Court of disrespecting Syariah laws. PR leader and PAS president Datuk Seri Abdul Hadi Awang said today that the incident which occurred last week “embarrasses” the Muslims as it did not properly follow Syariah laws.
“This is because our Syariah Courts are still rife with rules that hamper them from carrying out Syariah laws the proper way,” he said after attending the PR secretariat meeting here this afternoon. Abdul Hadi said that what was important was how the due process of law had taken place the manner in which the perpetrators had admitted to the offence. “Was it voluntary or not? How were they caught in the act? Was it because of their own doing (that the offence took place)? There are many aspects. It is not just a spontaneous thing (to mete out caning as a punishment),” he said. He accused the Barisan Nasional (BN) of using the caning punishment to influence Muslim voters who “themselves do not understand the concept of Islamic laws”.
Agreeing with him, PR leader Datuk Seri Anwar Ibrahim cited an example of his application for a qazaf (criminal defamation) charge at the Syariah Court against his former aide Mohd Saiful Bukhari Azlan. “If they are serious about this (using Syariah laws), then why are they, the minister in charge of religion and Jawi trying to throw my case out so quickly?” he asked. In his application notice, Anwar named Federal Territory (FT) chief syarie prosecutor Shamsuddin Hussain, FT Islamic Religious Department (Jawi) director Datuk Che Mat Che Ali and Minister in the Prime Minister’s Department Datuk Jamil Khir as respondents. He is seeking for the Syariah Court to force Shamsuddin to expedite the qazaf charge against Mohd Saiful and at the same time stop Che Mat and Jamil from intervening in the process. The court last week fixed March 10 to hear preliminary objections raised by the three respondents. “They are using the courts to play their game of cheap politics but God’s will is very clear – it does not matter if the person who commits the wrong is of high rank or a just a layman – he must be punished. “It does not mean that a person charged with RM1 million corruption gets freed but the man accused of a RM50 corruption gets jailed. “The process of law must be truly transparent and fair,” said Anwar.
Last Wednesday, Home Minister Datuk Seri Hishammuddin Hussein announced that three women had been caned on Feb 9 at the Kajang Prison under Section 23 (2) of the Syariah Criminal Offences (Federal Territories) Act 1997 for having illicit sex. The trio became the first women in the country to be caned for committing syariah offences. The case raised international ire especially when the Syariah court had also recently sentenced part-time model Kartika Sari Dewi Shukarno to caning for drinking beer in July last year. Her sentence has yet been carried out.
DAP adviser Lim Kit Siang said that the issue, and that of Anwar’s Sodomy 2 trial, had created much adverse international publicity for Malaysia. “(Prime Minister Datuk Seri) Najib, as the prime minister must give serious personal attention to this and find out why, under his rule, we are having a series of endless adverse international publicity. “It is bad for competitiveness,” he said. Lim scoffed at Najib’s claims that Anwar’s trial was a “personal matter” said that this was proved by the fact that the premier has dispatched a mission comprising three top government officials to Washington next week to “win friends”. The three are Minister in the Prime Minister’s Department Datuk Seri Nazri Aziz, Attorney-General Tan Sri Abdul Gani Patail and former Chief Justice Tun Abdul Hamid Mohamad. “Why should the attorney-general go to Washington to win friends for KL? In terms of convincing the international forum that rule of law is followed here, his job is to administer justice to ensure there is international confidence. “His job is not to go there to lobby legislators or administrators to convince them that he is doing his job properly,” he said.
Meanwhile, Hadi also clarified his statement that appeared to be in conflict with the PR leadership on the interference of a group of Australian MPs who are lobbying for the sodomy charges against Anwar to be dropped. He explained that as a Malaysian, he felt embarrassed that a foreign nation had questioned the impartiality of the local judiciary. “I am embarrassed. What we need to do is to clean up our own judicial system,” he said. Lim called for an emergency meeting of Parliament to canvas opinions from all sides of the aisle on the matter.
Posted in Politics. 3 Comments »
Proudly powered by WordPress
Justice For All Malaysia
Malaysia Today [Raja Petra]
Rodziah Ismail Ticker's Blog
Tuan Guru Haji Nik Abdul Aziz b. Nik Mat
Wanita KeADILan Pulau Pinang
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Already have a WordPress.com account? Log in now.